Articles de totes les locals - Pàgina 1498\nCerdanyola del Vallès Dimecres, 1.12.2010 17:21h\nJa pots votar la foto guanyadora del Foto denúncia 2010\nS'acaba el proces de rebuda d'imatges al foto denúncia 2010, ara arriba el moment de que tots i totes voteu la imatge que creieu que ha de guanyar la edició d'enguany del concurs. Podeu tria, entre les 33 imatges participants en aquesta edició la que creieu que respongui millor a l'esperit de denúncia del concurs. Teniu 7 dies a partir d'avui per a votar. No perdeu més temps i voteu la millor imatge!\nCerdanyola del Vallès Dimecres, 1.12.2010 17:17h\nLoteria de Nadal d'Esquerra Cerdanyola\nCom cada any Esquerra Cerdanyola, ja tenim disponible la loteria de Nadal per el sorteig del proper dia del 22 de desembre. Aquest any participarem d'aquest sorteig amb el numero 68.541, dividit en participacions. Per adquirir participacions cal trucar al 617.222.438 o enviar un correu al cerdanyola@esquerra.cat\nGranollers Dimecres, 1.12.2010 16:59h\nAhir, a la Junta de Portaveus, el grup municipal d’Esquerra, amb l’acord d’ICV-EUA, vam decidir donar suport a la moció en rebuig a l’atac marroquí pels fets del 8 de novembre a la ciutat d’ Al-Aaiun que el PSC va presentar dies després que ERC i ICV-EUA en presentessin una de conjunta. D’aquesta manera, la moció del Grup Municipal del PSC es va poder aprovar per unanimitat. A diferència de la moció presentada pel PSC, la d’ERC i ICV-EUA denunciava la violació sistemàtica dels drets humans en els territoris del Sàhara Occidental ocupat per part del Regne del Marroc i demanava a les Nacions Unides una ràpida investigació per part de la MINURSO per depurar la responsabilitats penals dels autors d'aquest assassinat. A més, ERC i ICV valoraven amb preocupació l’actitud poc decidida de la comunitat internacional, la Unió Europea i del Govern Espanyol i demanàvem la suma d’esforços d’aquests actors i el seu compromís vers el rellançament de les opcions de diàleg que han de permetre una resolució justa del conflicte.\nSant Vicenç de Castellet Dimecres, 1.12.2010 16:00h\nResultats a Sant Vicenç de les eleccions al Parlament de Catalunya\nResultats a Sant Vicenç de Castellet, eleccions al Parlament 2010 http://www.naciodigital.cat/eleccions2010/municipi/07262/sant/vicenc/castellet Partits Vots % CiU 1.422 38,55 PSC 657 17,81 Esquerra 407 11,03 PP 294 7,97 ICV-EUiA 238 6,45 PxC 224 6,07 SI 133 3,61 C's 68 1,84 RI.cat 37 1 EV-GVE 22 0,6 PACMA-ANIMALISTA 16 0,43 Eb-CenB 12 0,33 DES DE BAIX 6 0,16 PIRATA.\nCaldes de Malavella Dimecres, 1.12.2010 14:43h\nSant Hilari Sacalm Dimecres, 1.12.2010 12:25h\nMaresme Dimecres, 1.12.2010 11:56h\nPere Aragonès accedirà a l’escó de Diputat al Parlament de Catalunya\nEl pinedenc va quedar a les portes d’entrar al Parlament com a Diputat, ja que les urnes en van concedir 6 per Esquerra a la circumscripció de Barcelona i ell ocupava el número 7. La renúncia d’Ernest Benach, número 2 per Barcelona, a la seva acta de Diputat ha permès que Pere Aragonès ocupi el seu lloc. L’objectiu de Pere Aragonès en aquesta legislatura parlamentària serà treballar pel Maresme i complir els eixos bàsics del nostre programa electoral. Pere Aragonès es mostra convençut que “des de l’oposició també es pot fer molt bona feina per millorar la comarca” i així ho farà. Pere Aragonès promet un treball constant, i també més dur, per aconseguir que la Generalitat inverteixi en transport públic a la comarca i s’eliminin els peatges abans de la construcció de la Ronda Maresme. El nostre parlamentari treballarà també per enfortir l’educació al Maresme i es construeixin noves escoles als municipis que ho necessitin. Trobar una solució definitiva per a la regeneració de les platges serà també un aspecte que Aragonès treballarà intensament, així com potenciar el sector agrari i el turístic, a més de vetllar pel Medi Ambient a la comarca.\nERC Badalona Dimecres, 1.12.2010 10:26h\nLes JERC Badalona manifesten el seu rebuig a la violència de gènere\nDinou espelmes dins la silueta d’una dona pintada amb guix al terra de La Rambla de Badalona van servir a les JERC Badalona, el passat 25 de novembre, per mostrar el seu rebuig davant la violència masclista. Sota el lema “19 dones assassinades per violència de gènere, prou!” els militants de les JERC repartien el seu manifest en el que demanen l'eradicació de qualsevol forma de violència envers les dones i encoratgen tota la societat civil a mostrar una tolerància zero envers qualsevol manifestació de violència. Així mateix els membres de les JERC van convidar a la gent que era al carrer a sumar-se al silenci en memòria d’aquestes dinou dones mortes arreu dels països catalans en mans de la violència de gènere. D’aquesta manera, les JERC, van mostrar, un cop més, el seu compromís de seguir treballant per una Badalona i uns Països Catalans on l'eliminació de la violència masclista sigui, algun dia, una fita acomplerta .


ISRAEL GALVAN balla en Las Cigarreras - LOBLANC\nEl pròxim 7 de novembre, la Regidoria de Cultura i Las Cigarreras ens porten a Israel Galvan amb el seu espectacle Solo.\nSense més companyia que sí mateix, Israel Galván explora en ‘Solo’ les possibilitats de la seua dansa al nu. Amb entrades a 12€ anticipada, 15€ en taquilla i un aforament reduït, el ballador dansarà en la Caixa Blanca, dins de l’exposició «Ensayo antes de la actuación», un projecte d’investigació curatorial que busca generar un territori en procés de creixement.\nFamós per la seua audàcia coreogràfica, després d’una inicial indagació ballant en solitari i sense música a partir del flamenc més clàssic, el ballador porta el concepte a l’extrem donant com a resultat una experiència avantguardista. Galván segueix els passos del seu admirat Vicente Escudero, qui ja va ballar sense música fa quasi 100 anys.\nL’artista s’exposa sense artificis i mostra el que és. L’escenari no està amplificat amb micròfons. No hi ha acompanyament musical en “Solo”, en el seu lloc, Galván, crea una banda sonora escoltant en profunditat el seu propi cos, usant ritmes fets amb els peus, amb dits chasqueantes i fins i tot en alguns moments fugaços, amb la seua veu. Una bona oportunitat de contemplar el ric que és el seu repertori i assimilar el llenguatge únic creat per l’artista i que ha obert un nou món de possibilitats en la dansa flamenca del segle XXI.


Cròniques i fotografies de Waterpolo – 5/06/2021 | CN PobleNou\nCròniques i fotografies de Waterpolo – 5/06/2021\nL’arribada del mes de juny fa que la temporada comenci arribar al seu final. Els equips de la secció ja juguen els darrers partits i les classificacions comencen a definir-se d’acord als resultats de tot l’any.\nL’Absolut B va jugar dissabte un trepidant partit contra el CN Rubí B; després d’igual un desavantatge de 5 gols, els de Gilberto Cáceres no van saber mantenir la calma i la confiança en el darrer període i van acabar encaixant una clara derrota (10-15). L’equip segueix a la 7a posició de la classificació, 4 punts per davant del 8è (CN Minorisa).\nL’Absolut C de Sergio Mollá va jugar dissabte un vistós partit contra el CW Garraf que va acabar guanyant amb solvència (16-4) gràcies a la bona defensa i a l’efectivitat en atac. Aquest va ser el darrer partit d’en Guillem Mata, que ha jugat al club des de la categoria benjamí fins a la seva retirada. El públic de Can Felipa i tots els jugadors van acomiadar-lo amb un llarg i sentit aplaudiment, i és que jugadors com ell són els que han fet gran el nostre club. Moltes gràcies Mata per tant i tant!\nEl Cadet va perdre clarament contra el CN Catalunya (12-5) en un partit per oblidar en el que no va sortir res en atac. Una llàstima perquè la victòria en aquest partit hagués suposat acabar la temporada com a 5è de grup; ens haurem de conformar amb la 6è lloc (14è de Catalunya).\nEls benjamins d’en Joan Colomer ens han donat la bona notícia del diumenge aconseguint un treballat empat (3-3) davant el CN Catalunya, i una gran victòria davant el CN Sant Andreu (5-2). Bona feina nois!!


Quinze anys d'El Punt del Maresme - Saül Gordillo\nDimecres, 3 de febrer de 2010 22:30 h\nAhir, 2 de febrer, va fer 15 anys de la sortida de l'edició d'El Punt del Maresme. Amb en Manuel Cuyàs, en Pep Riera i en Josep Maria Flores, entre d'altres companys, vam arrencar el diari a la comarca, si bé des d'uns anys abans l'edició gironina arribava a l'Alt Maresme, cobrint l'àmbit geogràfic del bisbat de Girona, que inclou els dotze municipis maresmencs del nord, fins als dos Arenys. En Pep i en Manuel van dirigir El Punt des del 1995 fins que el 2001 vaig rellevar en Cuyàs, tornant de l'aventura amb El Punt a Rubí. El projecte de diari per a tota la comarca va ser una de les experiències periodístiques més interessants, amb enormes satisfaccions i alguna que altra dificultat.\nVam aconseguir fer de les pàgines d'El Punt una referència obligada per als que volien entendre què passava al Maresme, una comarca fins aleshores invertebrada i mancada de sentiment propi. Si un gran diari és una nació que es parla a si mateixa, com va escriure Arthur Miller, El Punt del Maresme va ser una comarca que es parlava a si mateixa quan més ho necessitava aquest territori proper a Barcelona, a tocar de la vegueria (ara sí!) de Girona, amb mar i muntanya, allargassat i una capital que es diu Mataró. Aquell diari va generar un sentiment de pertinença, en una època en què la prolongació de l'autopista la feia terra d'acollida de molts ciutadans metropolitans en busca de més qualitat de vida. Aquest creixement urbanístic i poblacional, sumat a l'allau immigratòria, i una estructura peculiar del Maresme (el nord mirant a Girona i vivint del turisme, el centre mirant-se el melic i amb epicentre a la riera de Mataró, i un sud abocat a Barcelona) van fer del nostre projecte de diari un artefacte utilíssim.\nFa 15 anys no existien els blocs ni les xarxes socials. Tampoc no hi havia com ara una televisió que arribés a totes les llars amb TDT. Existien emissores de ràdio locals, televisions al·legals o il·legals que feien bona feina però en trossos de la comarca i publicacions molt específiques, mai dirigides als 30 municipis. Internet era una cosa incipient aleshores. Tot just els primers internautes catalans, els més visionaris, començaven a posar-hi els peus. El sentit d'un diari en paper, de pagament, de qualitat, molt posat a tots els racons de cada vila i ciutat, amb una atenció brutal sobre allò que generava conflicte o debat, era aleshores claríssim. Ara, el 2010, la realitat és diferent. Ja no són els 300.000 habitants de llavors, sinó mig milió, que aviat és dit. Les revistes i publicacions locals, gratuïtes o de pagament, tenen presència a la xarxa. Les emissores públiques de ràdio i televisió tenen més cobertura i una pota també ficada a Internet. I fins i tot hi ha blocs que cobreixen la funció de "mitjà" de proximitat, com és el cas, per exemple, del Tu ets Cabrils.\nEl joc d'El Punt al Maresme és, inevitablement, diferent, sobretot des que va sortir l'edició de Barcelona. En canvi, el diari ha fet un salt territorial en clau nacional i recentment ha adquirit l'Avui, que no és cap anècdota. Les prioritats són unes altres. Però ara que fa 15 anys que va sortir el primer exemplar d'El Punt Maresme i precisament aquesta setmana que ens ha deixat en Martí Rosselló, un col·laborador des dels inicis, he volgut recordar els anys divertits i irrepetibles que ens va tocar viure fent un gran diari per a una gran comarca. Recordo la festa al Das Andere repartint els primers exemplars, que duïen a portada la mort aquell mateix 2 de febrer de 1995 d'en Perich, el ninotaire afincat a Premià. Recordo les moltes nits i gintònics que ens vam prendre al mateix Das Andere, i a tants altres locals nocturs de Mataró i del Maresme, en sortir del diari havent tancat l'edició, amb còpies impreses dels articles, de la portada, les famoses ieles.\nRecordo l'etapa amb en Francesc Santiago i l'Oriol Ribet, mano a mano. O l'arrencada del diari amb els Xevi Galceran i Roland Ledo, ara amics i llavors companys. També recordo, com no, que un dia vaig tornar de vacances i a la meva taula estava asseguda l'Ana Villaverde, i mira com són les coses que 15 anys després ho compartim tot. Molts i molts noms, de periodistes, col·laboradors, membres del consell editorial, fonts d'informació, protagonistes de l'actualitat, competidors, col·legues de professió i altres bestioles. Gent amb la qual vam fer periodisme en majúscules, des de la proximitat més tangible. Gent contra la qual vam fer periodisme, i malgrat la qual vam triomfar fent-ne. Gent que no ens entenia, i ara ens enyora. Gent que va saber interpretar la volada d'allò que estàvem fent. Són noms, moments, sensacions, espais, anècdotes, riures, plors... Són quinze anys de vida. Dels millors anys de les nostres vides.\n8199 lectures Un comentari\n1 / roland / Dijous, 4 feb.2010 / 22.45 h mataró\nAi aquella llagrimeta ! Algún dia trobo a faltar aquells anys.


Honeyland - Taste The Altitude\n29/04/2020 | Pel·lícules i documentals\nUn documental sobre l’última dona recol·lectora d’abelles d’Europa\nTamara Kotevska i Ljubomir Stefanov són els directors d’aquest fascinant documental de Macedònia del Nord i de la productora Trice Films, realizat el 2019. Amb una impressionant fotografia a càrrec de Fejmi Daut i Samir Ljuma, i amb música de Foltin, durant 85 minuts Honeyland explica, en forma de poema visual i una gran fortalesa narrativa, la vida de l’apicultora Hatidze Muratova. Descriu la seva vida en un poble aïllat de la muntanya, la seva relació amb l’entorn i la producció de la mel, però també tot allò que succeeix quan una família nòmada s’instal·la prop de casa seva, amb la proposta ferma d’introduir canvis i un nou model d’explotació.\nEl documental es va rodar durant tres anys i ha rebut el reconeixement de la crítica de tot el món, que n’ha destacat la narrativa, amb un relat captivador i personatges inoblidables, la reflexió en profunditat sobre una tradició en perill d’extinció, la fotografia, el viatge des d’allò més personal i local fins a la globalitat, la manera de copsar una forma de vida i un món rural que desapareix.\nHoneyland ha estat guardonat amb una trentena de premis en festivals internacionals especialitzats. A més, va competir als darrers Òscars, en les categories de millor pel·lícula documental i millor pel·lícula internacional.\nAls Balcans, a Macedònia, en una zona muntanyosa, Hatidze Muratova, de prop de cinquanta anys, viu amb la seva mare malalta en una cabana d’un petit poble aïllat, sense carreteres, electricitat ni aigua corrent. Cria colònies d’abelles en unes cistelles fetes a mà que amaga entre les roques. Sense cap mena de protecció ni d’ajuda, la Hatidze amanseix els insectes i n’extreu la mel per vendre-la a la ciutat.\nLa cuidadora té una relació única amb els seus ruscs, idíl·lica. Fins que arriba al poble una família nòmada amb els seus set fills sorollosos i el seu ramat de bestiar, per instal·lar-se prop de les abelles. Davant la companyia que li proporciona la presència dels nouvinguts, inicialment la Hatidze els acull i els mostra el seu afecte i també els instrueix sobre l’apicultura. Però ben aviat en Hussein, el patriarca, veu en els ruscs i la mel una oportunitat per iniciar un nou projecte i model d’explotació que li pot permetre assegurar el futur de la seva família. El seu model, però, pot posar en risc el mitjà de supervivència i el dia a dia de la Hatidze.\nDirectors: Tamara Kotevska i Ljubomir Stefanov\nFotografia: Fejmi Daut i Samir Ljuma\nPaís: Macedònia del Nord\nProductora: Trice Films


Històric Carretera 2001 - 2008\nCRÒNICA DE LA MARXA: L’ARIEGEOISE (FRANÇA)\nAmb motiu de la seva "aventura a l'Ariegeoise", en Miquel ens ha enviat la seva crònica perque tots la podeu gaudir. A continaució la teniu:\nBé, m’he decidit a anar escrivint les quatre aventuretes que vaig fent, per animar al personal, o fer-lo riure o passar una bona estona i animar-los a participar si us ve de gust... que per això tenim un club.\nL’última va ser el passat 28 de Juny al sud de França, concretament vaig assistir, per cert en solitari (per variar ....), bé amb la dona ara que no m’escolta,... a L’Ariegèoise, a Tarascon Sur Ariège, molt a la vora de Foix. La zona té un paissatge realment preciós, cara nord del Pirineu, molt humit i amb un temps capritxós i canviant propi d’una primavera mogudeta com la que hem tingut.\nVam arribar el dijous a la nit, amb l’idea de fer una mica de turisme, conèixer la zona i que no tot sigui dolor i patiment. La tronada i diluvi a l’hora de sopar com a venvinguda, carrers tallats per l’aigua a ple Foix, policia amunt i avall i quasi bé barquetes, ens començaven a donar una idea del perquè el Pirineu és com és, i ens donaven pistes del perquè de la verdor dels boscos. Aquí plou i molt. A l’endemà més pluja i núbol, el temps “a su bola” i generant el dubte pel dissabte ... ay ay ay ... ( tinc el costum de no còrrer si plou de sortida... alguna aventatge ha de tenir no ser professional ).\nPer dormir, si a algú l’interessa el tema logístic, ho vam fer a L’Hotel du Lac, a les afores de Foix direcció nord, tenen habitacions i bungalows més o menys correctes i relativament assequibles per ser França, correctes vol dir un bungalow, perdó carmanyola de plàstic en forma de caseta finlandesa de fusta ... això sí net, però l’ús de la cuina i la nevera suplement “al canto” ... perquè després parlin de tacanyisme ... . El lloc és realment maco, doncs queda al costat del riu Ariège (“de ahí el nombre”) en una zona que s’eixample una miqueta formant una mena de llac. La reserva, feta feia tres mesos, per evitar sorpresetes ... junt amb l’inscripció que també, per la qual curiosament demanaven un certificat mèdic ... jo em preguntaba el perquè (vaig suposar que per tocar “los webs”... perdó... “les oeufs” que són francesos), la resposta al final.\nLa marxa, que és del que es tracta, constaba de tres recorreguts, un de curt (La Passejade), un de mitjà (La Montagnole) i un de llarg (L’Ariegeoise). En vaig triar el mitjà pensant que per la distància (106km, recordeu aquesta dada pel final) m’ho passaria bomba i seria prou curt com per continuar fent turisme durant la tarda i l’endemà ... “ingenuo que es uno”. Per cert, referent a la discusió del tema marxa o competicions encobertes, un petit apunt: quan et posen un xip al tormell per cronometrar el temps i l’ordre d’arribada, d’això se’n diu cursa encoberta, una marxa podria ser quan tens un horari ampli per sortir i quan arribes et donen un entrepà i una samarreta, “pa to lo contrario maricccc... l’últim”. (Aquí et possaven xip)\nMirant els perfils de la marxa i tenint el final al Plateau de Beille, feia la sensació de que els ports intermitjos serien una passejadeta per la zona, per anar escalfant i disfrutar de la pujada final ... quatre dies després encara tinc agulletes a zones del cos que ni coneixia.\nTemperatura de sortida 14º segons el cotxe. Típic recorregut trencacames, amb dos ports intermitjos aparentment suaus, Col de La Lauze i Pas de Soulumbrie, però que casdascú amagaba entre 2 i 4km. de pendent per sobre del 8% ... per anar escalfant, no m’ho invento o possaba a les carreteres amb uns triangulets, de l’organització, per cada kilòmetre. Els francesos ho tenien tot molt organitzat i pel número de dorsal em va tocar sortir al voltant de la possició 1.500 dels 2.000 participants que formaven aquesta marxa. El paissatge i recorregut meravellós, els avituallaments de traca i mocador, pastissets, fruita, aigua, isostar a rebentar, l’organització als mateixos: chapeau, un 10.\nEl recorregut al pas per petites poblacions era una festa i ens vam trobar orquestes, gent aplaudint “a saco”, mànegues per refrescar i inclús majorettes. Tothom estaba abocat a la gran festa dels ciclistes, en algun moment ens van fer sentir com mini participants d’un petit Tour, per les mostres d’ànims i escalfor del públic formant passadisos de gent a banda i banda que no paraven d’animar (i això que eren francesos ... però ja se sap, a tot arreu hi ha de tot).\nCom a plat final: el Plateau de Beille, això es mereix un punt i a part. Els números son 16km. amb pendent mig del 8%, pels no gaire entesos: “un puertarraco del copón”.\nEls primers 6km. els vaig fer al costat d’un veterà de guerra que amb 65 anys, que té ara l’angelet, que em va jurar que a l’any 68 va guanyar el Tour del Porvenir, l’home, prim, tenia unes cames de pura enveja (no soc monya “para los especuladores”), pujava l’home amb un 38 x 25, una mica arrossegat però movent allò amb pendents i rampes de fins el 10%... com els va la tranca als tradicionals.\nMentrestant un altre jovenet de la quinta de l’anterior ens va passar cridant de dolor ... però ens va passar. Va resultar un caxondo, doncs el monstre mutant, mole de 1,90m. i uns 90kg, deia que no feia l’amor ... que només es dedicaba a pujar cada dia, si, si ... cada dia el Plateau de Beille, i a menjar el que li preparaba la dona, “el tio” estaba fet “un mulo” i la cara d’il.lusió que tenia l’home pujant, malgrat la conya a lo Rafa Nadal (per lo dels “grititos” a cada pedalada ...), em recorda que en aquest esport tenim corda per estona.\nA la vegada ens passan dos animals famèlics de 55kg. a tota metxa, dos esquizofrènics amb un atac d’epilèpsia constant i treient escuma per la boca, els primers participants de la llarga. Impressionant ritme, només s’enten si ho vius en directe i a sobre de la bici ... brutal. Això només es pot fer que admirar, o medicar-los.... o medicar-te.... en fi.\nLa pujada és constant i sense “descansillos” per recuperar, tot és pendent, movent-se sempre entre el 7 i el 9% de forma continua i implacable, només cap el km. 12 de pujada et trobas uns 300m. de pendent suficient com per recuperar l’alé, beure aigua i preparar els últims kilòmetres.\nCap el km. 10 de pujada i aprofitant que el pulsòmetre es va quedar sense pil.les vaig decidir de reptar la muntanya i fer la resta de pujada com a mi m’agrada, “a saco”, després d’haver reservat durant tot el recorregut ... uff .... Impresionat el que puja, però ho vaig fer... arribant fet fosfatina, i com a la tele ... esprintant, dret a sobre de la bici i ballant el vals del dolor infame i massoca que som capaços de soportar,... mmmm dulce dolor, però content d’haver superat un port dur i emblemàtic ... mmm dulce satisfacción. La vista a 360º des de l’arribada no sé si era al.lucinació o realitat, magestuositat i bellesa d’alta muntanya. El certificat mèdic no éra per fer broma, certificaba a la vegada que la vista era real i meravellosa. Temperatura d’arribada 28º ... “que calóóóó” .... i l’última sorpresa: 126km de recorregut total ... “que cabr....”.\nDubtaba dels desarrollos, però la combinació compact 34 x 29 !!!!!!!! (una reductora? ... doncs sí una reductora), va resultar perfecte donada l’enverguedura del port. La quantitat de gent destrossada, amb rampes i agònics que em vaig trobar em van donar la raó, no ho dubteu en ports tant llargs i quan són desconeguts mai sobra res. 1hora i 20 minuts de pujada justifiquen sobradament la combinació, una bona cadència de pedaleig i disfrutar de “la route”.\nA la tarda a la “UDI”, Unitat de Dormir Intensiva, però amb un somriure i una satisfacció plena... això si, la bici ni vel.la, en dos o tres mesos com a mínim ... “vamos que si me la compran la vendo”.\nEl diumenge al matí, esmortzadeta i cap a casa ... un dia esplèndid, net, sense vent, uns 20º ... i JO EN EL PUTO COTXE!!!!!!! de tornada ... amb les ganes de tornar a pujar a la bici que tenia amb aquell dia que era una provocació atmosfèrica... i jo enllaunat, vaig fer el gest per mirar-la a darrera del cotxe i els dos crocks del coll junt amb l’esternon em van recordar que és tan important el treball com el descans ... grrrrrr....., però ... es lo que hay ...\nFins a la propera companys.\nNota: com que era la meva primera sortida a França, vaig decidir que un bon homenatge seria fer-ho amb una samarreta històrica d’un gran guanyador del Tour: Perico.... Espero que no s’emprenyin els Directius del Club ...\nImatges del Miquel Romero a L'Ariegeoise (França) 2008:\nEls companys Josep Mª Campistany i Joan Villena al cim del Tourmalet al setembre 2008


I ROGAINE PORT DEL COMTE 14.09.2014 - BiCiCORRiOLS Ciclisme i muntanya\nI ROGAINE PORT DEL COMTE 14.09.2014\nAquest any, les curses del calendari de la Copa Catalana són massa espaiades i la que ens ofereix el club Senglar Orientació ens servirà per recuperar el fil d’aquest tan enyoradís esport que aplega cinc grans ingredients: fons, treball en equip, orientació, estratègia i muntanya.\nEn aquesta primera edició i se suposa que en les futures, el principal ingredient ha estat i serà la muntanya, l’entorn; si hom començava per les balises de menys alçada, en la zona residencial, de seguida que n’hi sortia i s’endinsava per les pistes d’esquí cara amunt, es trobava amb un paisatge d’alta muntanya i amb un contrast de perla-verd majestuós, quelcom proper, de Pirineu nostrat. El fons calcari de la serra amb el tapís del pi roig primer i el negre més amunt, esdevenen, al costat dels prats alpins, un conjunt de sorpreses per les nostres retines. Aquests espectacles visuals tot sovint funcionen més bé que no pas tots els isotònics, energètics, electrolítics, i tots els ics que hi pugui haver per encarar la prova.\nLa nostra preparació prèvia per aquest rogaine –la física, vull dir– no era la més adient, però calia posar-se al dia, car com deia a l’inici, entre una prova i la següent, hi ha massa espai per perdre el fil. Aquesta vegada ens motivava més l’entorn que res més.\nVet aquí que ens teniu a peu de pistes a un quart de nou del matí, just que la organització muntava la paradeta. Tenim temps d’anar a esmorzar amb calma al bonic i ben preparat refugi Bages a cent metres de la sortida.\nEns hi cruspim un bon plat de forquilla i ganivet que ens donarà ales per fer un bon inici de cursa.\nCom és costum, ens abillem tot fent-la petar amb els nostres equips a batre i, així, entre els que tenen massa vent a la flauta i els que xerren “barato”, que vol dir el mateix, toca l’hora de córrer. Se’ns apodera la mandra quan estem a punt de planificar el recorregut però quan portem un parell de controls marcats, ja ens ha passat la nyonya i ens trobem de ple al camp de batalla.\nFrisem, trobem, ens embadalim, topem, ens captiva, localitzem, ens enlluerna, ensopeguem, ens fascina, coincidim, restem admirats. Si senyor, gran, curiós i acollidor paisatge.\nEls darrers quinze minuts de cursa són els més intensos: baixem per les pistes d’esquí fent treballar els quàdriceps a tota màquina intentant arribar al darrer control, que excepcionalment és de 20 punts, i a tant sols 200 metres abans de l’arribada. Però l’itinerari que hem pres ens aboca a dos esculls a tant sols 2 minuts del temps reglamentari: un talús de 4 metres que de primer antuvi sembla dir-nos: penalització segur. Per sort, trobo un pas que, desgrimpant, el salvem. Veiem la darrera balisa enmig de la pista a l’altre costat d’una espessa franja de sotabosc. Jo no duc rellotge, el neguit se’m fa més feixuc. L’un per aquí, l’altre per més enllà, aconseguim arribar a la pista i al control. Buf! Marquem i baixem a meta en un veritable esprint.\nPensem que hem fet un bon rogaine i felicitem els organitzadors per oferir-nos aquest plaer.\nAltres fotos: cliqueu aquí.\nPublicat dins de Curses d'orientació a peu i btt i etiquetada amb bicicorriols, Joan Lladó, orientació, Port del comte, rogaine, Rogaining | Deixa un comentari


The Limerick en Sala Babel Valencia Art Market Muse by Green Covers en Alicante Video Game Comic Ifa Elche\nDesprés de l'èxit de l'any passat enguany repetim amb la II Mostra de plantes mengívoles, aquesta vegada visitarem Alpatró en la Vall de Gallinera. 10.00 a 15.00h Mercat de la terra amb productes ecològics, artesanals i de la persona productora a la consumidora. 10.00h Passejada a les hortes de Llombai, a càrrec de la Unió Cultural d'Amics i Amigues de la Vall de Gallinera. - Coneixerem el "Cicle anual de l'olivera" - Identificarem plantes mengívoles i medicinals. Punt de trobada: Davant del Bar Nou Duració: 1 hora i mitja Dificultat: baixa


L'estratègia dels països rics deixa sense vacuna els pobres\nNou de cada 10 persones en el món en vies de desenvolupament no podran accedir a cap dosi\n5 min. Londres 10/12/2020 20:37 Traduccions: Cat Cas\n651x366 Laboratori del Jenner Institut, de la Universitat d'Oxford, on es treballa en el desenvolupament de la vacuna contra el covid / JENNER INSTITUT Laboratori del Jenner Institut, de la Universitat d'Oxford, on es treballa en el desenvolupament de la vacuna contra el covid / JENNER INSTITUT\nLa pandèmia és global però la solució no sembla que ho sigui. Si més no, de moment. I la màxima responsabilitat recau en els països rics (el 14% de la població mundial), que de moment han comprat el 53% de la previsió de producció del 2020 i del 2021 de les vuit vacunes en un estat de desenvolupament més avançat: la ja aprovada en diferents països de Pfizer/BioNTech, i les de Moderna, Novavax, Johnson & Johnson, Sanofi/GSK, la xinesa Sinovac i la russa Sputnik V, aquestes dues últimes també ja en procés de desplegament.\nEl resultat de la política d'acumulació del món occidental és que 67 països del sud econòmic només podran accedir a una vacuna per cada deu habitants, segons la denúncia feta per diferents organitzacions humanitàries, entre les quals OXFAM, Amnistia Internacional, Frontline AIDS i Global Justice Now. La immensa majoria, doncs, es quedarà sense. Aquestes organitzacions fa temps que demanen un accés equitatiu per a tot el món.\nL'accés, en principi, serà a través del programa COVAX de l'Organització Mundial de la Salut, en el qual participen com a beneficiaris 92 estats. Però es quedarà curt. Al llarg del 2021 només tindran 700 milions de dosis per a una població de 3.900 milions de persones. És a dir, només seran immunitzats 350 milions, ja que totes les vacunes, amb l'excepció de la de Johnson & Johnson, són de dues inoculacions. Dit d'una altra manera: dels 3.900 milions de persones se'n vacunarà un 9%. El diner amb què compta el fons, a més, 1.650 milions d'euros, no és suficient.\nVacunes però no per a tothom\nLes dades són sagnants quan, d'acord amb l'estudi fet per la companyia científica d’informació i analítica Airfinity, publicat per Oxfam i les altres entitats abans esmentades, els països més rics han comprat prou dosis per vacunar les seves poblacions senceres almenys tres vegades quan s'arribi a finals del 2021. El Canadà encapçala la classificació de dosis per habitants, amb 8,9, l'equivalent a cinc immunitzacions a cada ciutadà. Els Estats Units es troben en el segon lloc del rànquing, després d’haver aconseguit 7,3 dosis per cap, prou per vacunar cada nord-americà gairebé quatre vegades. El Regne Unit podrà fer-ho 5,7 cops.\nDemanda sobre les patents\nCoincidint amb la crida per una vacuna d'abast global, l'Índia i Sud-àfrica han renovat aquest dijous davant del Consell de Drets de Propietat Intel·lectual relacionada amb el comerç (ADPIC) –grup de treball de l'Organització Mundial del Comerç (OMC)–, la petició que ja van presentar el 2 d'octubre davant aquesta entitat perquè es permeti a tots els països membres decidir si fan valer o no les patents i altres drets de propietat intel·lectual sobre medicaments, vacunes, instruments de diagnòstic i altres tecnologies relacionades amb el covid-19 durant el temps que s'allargui la pandèmia. Una proposta que un portaveu de l'OMC admet que planteja "diferències considerables entre els membres".\nLa proposta de l'Índia i Sud-àfrica compta, a hores d'ara, amb el suport de quasi un centenar de països, tots del sud econòmic. "L'oposició ha vingut en gran part dels rics, molts dels quals ja han acumulat les dosis de vacuna covid-19 per endavant i han deixat molt poques existències o cap als països pobres i de baixos ingressos", diu a l'ARA Heidi Chow, del grup Global Justice Now.\nEn aquest sentit, ni Espanya ni cap país de la Unió Europea, ni tampoc els Estats Units, el Canadà, Suïssa, Noruega, Israel o Austràlia, entre altres del club dels privilegiats, hi donen suport. D'acord amb la representant de Global Justice, "les grans farmacèutiques estan patentant les vacunes i competint per les vendes. Els governs competeixen per obtenir dosis. No només és injust, sinó que allargarà la pandèmia".\nDifícilment, però, la proposta de l'Índia i de Sud-àfrica rebrà la llum verda de la pròxima Conferència Ministerial de l'OMC, que ha de tenir lloc el pròxim mes de juny al Kazakhstan. L'argument habitual és que deixar les patents lliures i no exercir els drets sobre la propietat intel·lectual desincentiva la innovació, la investigació i la inversió.\nAmb una única excepció, la de l'anglo-sueca AstraZeneca, pràcticament cap de les empreses farmacèutiques implicades en la cursa per la vacuna ha fet ni un sol gest en aquest sentit. Quan s'analitzen les decisions de les que hi ha al darrere de la primera de les vacunes que s'està inoculant ja al món occidental, la de Pfizer/BioNTech, les proves són concloents: BioNTech té els drets de la propietat intel·lectual, però ni la biotecnològica alemanya ni la nord-americana Pfizer s'han volgut comprometre amb l 'Organització Mundial de la Salut per abastir la plataforma Covid-19 Technology Access Poll per posar a l'abast del món la tecnologia i el coneixement utilitzat.\nLa també nord-americana Moderna ha decidit no aplicar els drets de patents durant la pandèmia i està disposada a llicenciar la propietat intel·lectual un cop s'acabi l'emergència sanitària. Com en el cas de Pfizer/BioNTech, però, tampoc no s'ha compromès amb l'esmentada plataforma de l'OMS per compartir tecnologia i coneixement.\nRepassant una per una les altres set vacunes, només la d'Oxford/AstraZeneca ha adquirit un cert compromís ètic. La propietat intel·lectual de la vacuna pertany a la Universitat d’Oxford. AstraZeneca té una llicència exclusiva per desenvolupar-la i fabricar-la a escala mundial, incloent-hi la transferència de tecnologia per contractar altres fabricants. Amb tot, els contractes no són transparents i Pascal Soriot, conseller delegat de la farmacèutica, s'ha oposat a qualsevol intercanvi públic de tecnologia.\nQue Pfizer/BionTech i Moderna han buscat sobretot el profit es posa en evidència també pels mercats a què han venut les vacunes. En el primer cas, el 96% de la producció actual i la de l'any vinent ha anat a parar als països rics; en el segon, el 100%. Només AstraZeneca destinarà el 64% dels seus contractes als països més pobres i ha garantit que no buscarà el profit econòmic a perpetuïtat per als països més pobres.\nAteses les grans inversions públiques que han aconseguit aquests tres projectes específics (4.120 milions d'euros), l'aliança que formen Oxfam, Amnistia Internacional, Frontline AIDS o Global Justice Now es pregunten si no tenen una responsabilitat moral d'actuar pel bé de l'interès públic.


Reset Weekend reuneix a 60 emprenedors en el CEEI de Castelló en el seu desè aniversari - revistapoble.net\nInicio / CASTELLÓ / Reset Weekend reuneix a 60 emprenedors en el CEEI de Castelló en el seu desè aniversari\nEl congrés brinda l’oportunitat de fer realitat un projecte d’empresa amb l’ajuda de mentors\nL’associació sense ànim de lucre Reset Spain celebra el seu desè aniversari el 9 i 10 de novembre en el Centre Europeu d’empreses Innovadores (CEEI) de Castelló. L’esdeveniment, anomenat Reset Weekend, reuneix a seixanta emprenedors per a formar-los de la mà de mentors especialitzats en diferents àrees. Els participants tindran l’oportunitat de passar de la idea a un projecte real d’empresa passant per totes les àrees de treball: negoci, màrqueting, disseny i programació.\n“Des de la regidoria de l’Impuls de l’Activitat Econòmica i Ocupació, estem compromesos amb les associacions i les polítiques que cerquen la producció econòmica i el desenvolupament de la nostra ciutat“, ha afirmat la regidora d’aquest àrea, Patricia Puerta. Per a l’edil, “emprendre és generar oportunitats, és aprofitar el potencial de les dones i els homes per a desenvolupar projectes innovadors i de futur. Treballem perquè les idees del futur siguen les idees del present“, ha afegit Puerta. Entre els mentors, es trobaran dues assessores del servei municipal de d’emprenedoria Castelló Crea.\nA la presentació de l’esdeveniment, a més de Porta, han assistit Anna Mingarro, membre de Reset Spain, i Senén Porcar en representació de No Solo en la Red, l’associació co-organitzadora del mateix. Mingarro ha destacat la novetat que ofereix l’esdeveniment enguany: “Per ser el desè aniversari, atorguem tres premis de 500 euros per a les tres idees guanyadores i a més, al final de l’esdeveniment, repartirem un premi per a la idea més desenvolupada, en el qual es guardonarà amb una entrada per al 4 Years From Now (4YFN), que se celebrarà a Barcelona“.\nPer a participar en el congrés, es requereix la majoria d’edat i “que tingues unes ganes boges d’aprendre a engegar una startup“, tal com es reflecteix en la pàgina web. L’entrada costa 25 euros i inclou la formació en emprenedoria i càtering de les dues jornades.\nReset Spain naix per a generar nous models de negoci basats en activitats de major valor afegit, a més d’animar l’esperit emprenedor de les persones, connectar-les i facilitar la creació d’empreses de base tecnològica. Amb el suport de l’associació No Solo en La Red, s’organitza aquest esdeveniment que, d’altra banda, permet “generar relacions a llarg termini que després poden donar lloc a una relació professional“, ha afegit Porcar.


La Viquipèdia fa 15 anys\nLa Viquipèdia fa 15 anys!\n"I am very fond of Catalan Wikipedia! Such a great story. Such a great community". Jimmy Wales, Fundador de Wikipedia\nEl 15 de gener de 2001, Jimmy Wales i Larry Sanger, van crear la Wikipedia. La seva idea era crear una enciclopèdia a l'abast de tothom i creada per tothom. Poc es pensaven els seus creadors, que ja l'any 2002 Viquipèdia abastaria 26 idiomes, 46 el 2003 i 161 a final de 2004. El 20 de setembre de 2004, la Viquipèdia va aconseguir un milió d'articles en 100 idiomes. Viquipèdia segueix la metodologia Wiki. Un wiki (del hawaià wikiwiki, «ràpid») és un lloc web col·laboratiu que pot ser editat des del navegador pels usuaris. Els usuaris d'un wiki poden d'aquesta manera crear, modificar, enllaçar i esborrar el contingut d'una pàgina web, de forma interactiva, fàcil i ràpida. Els més de 15 milions d'articles (dels quals 5 milions en anglès i 493.696 en català) han estat escrits col·laborativament per usuaris d'arreu del món, i la majoria dels seus articles poden ser editats per qualsevol persona que pugui accedir a la web. La Viquipèdia en català fou la segona Viquipèdia a fundar-se, el 16 de març del 2001, després de l'anglesa i el gener del 2007 va arribar als 50.000 articles, i actualment estem a punt de superar els 500.000.\nPerò totes aquestes estadístiques tan sols són raons, a afegir una veritat inqüestionable que el propi Wales ja manifestar en una conferència celebrada a la Vrije Universiteit de Brussel·les: l'èxit de la Viquipèdia en català recau en que als catalano-parlants els apassiona la seva llengua. I en aquest sentit els castellarencs podem dir el mateix, ja que la nostra aportació a Viquipèdia ha estat molt vistosa, l'article de la vila gaudeix del reconeixement d'article de qualitat i és acompanyat de desenes d'articles sobre la vila que van des del Palau Tolrà a l'assassinat de Pepín Valls.\nAra ens toca consolidar el projecte i fer, entre tots, de la Viquipèdia i la de la seva versió en català una gran història i ho podem fer ampliant la presència de Castellar en aquesta enciclopèdia virtual.\nFruites i verdures, vitals per a l'estiu\nComprar a granel per omplir el rebost\nEl PDeCAT del Vallès renova la seva executiva per “recuperar la il·lusió i orgull del país"\nCastellar ja ha superat els 2.000 contagiats per Covid-19 des de l'inici de la pandèmia\nBoom de reformes després del confinament\nCastellar tindrà toc de queda nocturn a partir d'aquest cap de setmana\nERC demana impulsar la Taula d’habitatge


"No li perdono a Mas haver entregat el país a la CUP i a Puigdemont" - El triangle\n“No li perdono a Mas haver entregat el país a la CUP i a Puigdemont”\nL'exdirigent d'Unió passa comptes a l'expresident i diu que no es pot parlar de presos polítics\nPer Josep Antoni Duran i Lleida, l'expresident Artur Mas "té poc gruix polític", tot i que assegura que no li ho va dir mai directament a ell. Considera que no va "arribar amb passió per la política" i que ho va fer ja gran, i diu que una de les decisions que no "li perdonarà" mai és "haver entregat el país a la CUP i al senyor Puigdemont".\nD'altra banda, l'exdirigent d'Unió Democràtica afirma que el judici als líders independentistes té totes les garanties i que no es pot parlar de presos polítics. Per Duran i Lleida, els líders independentistes són jutjats pel que van fer, no pas per les seves idees.\nEntrevistat en el programa "Preguntes freqüents", de TV3, Josep Antoni Duran i Lleida ha assegurat que el judici al Suprem té totes les garanties processals. També ha posat en dubte que se'ls pugui jutjar per delictes de rebel·lió i sedició.\nPer l'expresident d'Unió Democràtica, veure dirigents polítics catalans sent jutjats al Suprem "fa pujar el suflé del sentimentalisme" i això fa que els partits independentistes arrosseguin vots.\nL'exdirigent democristià també ha lamentat la implosió de l'espai catalanista moderat, que considera que tardarà temps a refundar-se.\nPrevÉs el president del Polònia?\n“Si mana la dreta només es podran mobilitzar els que pensen com ells”


Líbia garanteix un "judici just" al fill de Gaddafi\nLA CAIGUDA D'UN RÈGIM\nLes milícies de Zintan van detenir ahir Saïf al-Islam, el fill que el coronel havia designat com a successor\nSaïf al-Islam, el successor de Gaddafi, s'enfrontarà a la justícia. Líbia promet un judici just però no aclareix si serà a l'Haia o a Trípoli. El procés serà un examen a la voluntat reformista del nou govern.\nCARME RIERA SANFELIU BARCELONA Actualitzada el 20/11/2011 00:00\n260x366 INCÒGNITA Saïf al-Islam en l'avió que el va transportar d'Aubari a Zintan. En totes les fotografies que se li van fer, amaga la mà dreta. Al-Islam va esvair els rumors que li havien amputat tres dits dient que un atac de l'OTAN el va ferir. / ISMAIL ZITOUNI / REUTERS INCÒGNITA Saïf al-Islam en l'avió que el va transportar d'Aubari a Zintan. En totes les fotografies que se li van fer, amaga la mà dreta. Al-Islam va esvair els rumors que li havien amputat tres dits dient que un atac de l'OTAN el va ferir. / ISMAIL ZITOUNI / REUTERS\nDe nit, enmig de l'immens desert libi, dalt d'un cotxe camí de Níger. Així va ser detingut ahir Saïf al-Islam, el fill de 39 anys que Muammar al-Gaddafi havia designat com el seu successor. Amb ell va caure l'últim reducte de poder de l'antic règim. És, en paraules del primer ministre del govern transitori de Líbia, Abderrahim al-Kib, "la coronació de la revolta", el punt final definitiu a 42 anys de dictadura a Líbia.\nSaïf al-Islam va ser detingut per les milícies de Zintan la nit de divendres a dissabte prop d'Aubari, una població al sud del desert libi a tocar de les fronteres d'Algèria i Níger. Aquests combatents rebels van saber que el fill de Gaddafi era camí de Níger i van muntar un dispositiu per interceptar-lo. Durant la nit van aturar dos cotxes, en un dels quals anava Saïf al-Islam, i cinc persones més que van ser detingudes sense oposar gaire resistència. "El fill de Gaddafi ens va demanar que li disparéssim un tret al cap", va relatar el cap de les milícies de Zintan.\nEls detinguts van passar la resta de la nit a Aubari, des d'on es va fer pública una primera imatge del fill de Gaddafi amb tres dits de la mà embenats que, segons va explicar ell mateix als milicians, era el resultat d'un bombardeig de l'OTAN. Des d'Aubari, Al-Islam va ser traslladat en avió fins a Zintan. En arribar a l'aeroport de la ciutat, una multitud va irrompre a les pistes i va envoltar l'avió on anava Saïf al-Islam, que va haver d'esperar més d'un hora dalt de l'aparell abans de sortir protegit per les forces de seguretat. Saïf al-Islam, que vestia roba beduïna -amb turbant inclòs- i s'havia deixat barba, va dir "estic bé" a un periodista de l'Agència Reuters encara dins de l'avió.\nLes poderoses milícies de Zintan van assegurar ahir que mantindran sota la seva custòdia el fill de Gaddafi fins que es formi el nou govern libi -en principi està previst que sigui la setmana que ve- i puguin entregar el detingut a les noves autoritats del país. El primer ministre libi, Abderrahim al-Kib, es va comprometre ahir a celebrar un "judici just". "Que els libis i la resta del món tinguin clar que Saïf al-Islam afrontarà un procés just i legal, el que se li va negar al nostre poble durant més de 40 anys", va dir Al-Kib.\nEl compromís del govern transitori de Líbia en el camí de la justícia arriba just un mes després de l'episodi de linxament fins a la mort que va viure Muammar al-Gaddafi quan va ser interceptat mentre fugia també en cotxe, com el seu fill. Les autoritats líbies van assegurar ahir que ja treballen conjuntament amb el Tribunal Penal Internacional (TPI) de l'Haia, que va dictar al mes de juny una ordre de detenció contra Saïf al-Islam i altres màxims dirigents de l'antic règim libi. El primer ministre del govern transitori no va aclarir si es decanta per jutjar el fill de Gaddafi a Líbia o bé a l'Haia, però alguns dels seus ministres sí que van prendre partit per l'opció de jutjar-lo al seu país.\nEl fiscal en cap d'aquest tribunal, Luis Moreno Ocampo, va anunciar ahir que la setmana que ve serà a Trípoli per tractar amb les autoritats del país el procés judicial que ha d'afrontar Saïf al-Islam. "Hi aniré a discutir com fem front al procés que s'obre ara -va dir Moreno Ocampo- però el més important és que Saïf serà jutjat. On i com, ja ho veurem".\nOccident vol un procés just\nLa comunitat internacional va reaccionar a la captura amb una petició unànime: que el fill de Gaddafi sigui jutjat d'acord amb la justícia internacional i amb l'ajuda del TPI.\n"Confiem que les autoritats líbies garantiran la justícia perquè la nova Líbia sigui construïda sota el respecte pels drets humans", va dir un portaveu de l'OTAN. Washington va afegir que "la detenció és un pas més per allunyar-se dels 40 anys foscos d'història de Líbia i ajudarà al futur democràtic i pacífic que el poble mereix", va dir Nicole Thompson, portaveu del departament d'Estat. El primer ministre britànic, David Cameron, i el ministre d'Afers Exteriors francès, Alain Juppé, van secundar la petició. Amnistia Internacional també va demanar al CNT que entregui Al-Islam al TPI per evitar "el que els va passar a Muammar i Mutassim Gaddafi", morts a mans dels rebels.


15 vehicles afectats per un camió que perd part de la càrrega a l'A-2 a Cervera - Teleponent\nInici Succesos 15 vehicles afectats per un camió que perd part de la càrrega...\n15 vehicles afectats per un camió que perd part de la càrrega a l’A-2 a Cervera\nHa passat aquest dilluns al migdia al quilòmetre 522 en direcció Lleida i el trànsit s'ha desviat per l'antiga N-II\nUn camió que transportava ferros ha perdut part de la càrrega a l’A-2 i 15 vehicles que circulaven darrera no els han pogut esquivar i han acabat amb les rodes punxades. Segons han informat els Mossos d’Esquadra, no hi ha hagut ferits.\nEls fets han passat a dos quarts de dues del migdia a l’altura de Cervera, concretament al quilòmetre 522 de l’A-2 en direcció Lleida.\nA causa de l’accident, segons ha explicat el Servei Català de Trànsit, s’han registrat puntualment fins a tres quilòmetres de retenció.\nL’autovia s’ha tallat en aquest punt fins a les 17.20h i fins llavors els cotxes s’han desviat per l’antiga N-II.\nArticle anteriorCinc companyies d’arts escèniques de Lleida presenten els seus espectacles a Feten 2022\nArticle següentJesús María Gutiérrez Bustillo, nou síndic de la Universitat de Lleida


El racó del llibre: Les tres bessones s'instal•len a la Biblioteca de Catalunya\nLes tres bessones s'instal•len a la Biblioteca de Catalunya\nRoser Capdevila, autora d'aquests dibuixos populars i internacionals, ha donat el seu fons a la institució\nRoser Capdevila, la dibuixant de Les tres bessones, ha donat el seu fons de dibuixos originals a la Biblioteca de Catalunya. La donació consta de 136 carpetes, amb unes 2.300 il•lustracions, que constitueixen pràcticament totes les obres originals propietat de l'autora. La voluntat de Capdevila és que el seu llegat resti a Catalunya, no es dispersi i es conservi. I a la Biblioteca de Catalunya el material serà ben conservat i restarà a disposició dels investigadors. La directora, Dolors Lamarca, ha fet saber que la Biblioteca organitzaria, més endavant, una exposició material d'aquest fons.\nMés informació: http://www.vilaweb.cat/noticia/3856417/20110304/bessones-sinstallen-biblioteca-catalunya.html


Tot a punt per la 30a Cursa de la Mercè | Atletisme Català\nInici General Tot a punt per la 30a Cursa de la Mercè\nTot a punt per la 30a Cursa de la Mercè\nLalcalde de Barcelona, Jordi Hereu, donarà el tret de sortida a lemblemàtica prova atlètica barcelonina, que celebra el seu 30è aniversari amb una rècord històric dinscrits: 9.000 corredors i corredores Ja està tot a punt per a la celebració d\_’una de les proves atlètiques més populars de l\_’any: la 30a edició de la Cursa de la Mercè. Serà aquest diumenge 23 de setembre a les 9.30 hores a l\_’Avinguda de Rius i Taulet. El tret de sortida de la cursa el donarà l\_’alcalde de Barcelona, Jordi Hereu, a l\_’avinguda de Rius i Taulet , acompanyat del delegat dEsports, Pere Alcober. Tot seguit, la cursa de 10 quilòmetres realitzarà un recorregut per les principals vies i carrers de la ciutat, tot passant pels indrets més emblemàtics de Barcelona, fins arribar a la meta, situada a l\_’avinguda de Maria Cristina. El lliurament de trofeus, que seran entregats per lalcalde de Barcelona, està previst a les 10.30h. Després de lentrega de trofeus es realitzarà el sorteig del viatge promocional a Nova York, gentilesa de La Vanguardia i El Mundo Deportivo, i sanunciaran els guanyadors del sorteig dels pulsòmetres de Polar. Tots els resultats dels participants a la cursa estaran disponibles al web de la Cursa de la Mercè (www.bcn.cat/cursamerce/resultats) a partir de les 15 hores del dia 21 de setembre.| L\_’organització posa a disposició dels participants diversos serveis: guarda-roba a la plaça Carles Buïgas (Font Màgica de Montjuïc), a partir de les 7.30 hores ( per aquest servei és necessari utilitzar el resguard imprès al dorsal); vestidors i dutxes a l\_’Estadi Municipal d\_’Atletisme Joan Serrahima, de 9 a 13 hores; i al quilòmetres 5 i a l\_’arribada hi haurà avituallament d\_’aigua. A més, hi haurà assistència sanitària al llarg de tot el circuit i clínica mòbil a l\_’arribada (Creu Roja de Barcelona). Enguany, la cursa continua amb la iniciativa pel què fa a reciclatge dels xips utilitzats per córrer. Per cada xip blanc recuperat i reciclat es destinarà 80 cèntims d\_’Euro a lONG AFNE (Asociación de Familias de Niños y niñas Etíopes). Rècord de xifres: 30 anys, 9.000 inscrits Lallau de peticions per participar en aquesta edició tant especial de la Cursa ha fet que es tanquessin inscripcions abans dhora amb 9.000 atletes apuntats. Es tracta duna xifra rècord dinscrits, una mostra ben clara de la tendència a laugment de participació ciutadana en aquest tipus de proves. Dels 9.000 inscrits, un 19.37% dels corredors són dones, mentre que un 80.,63% són homes. Entre els atletes que participaran en aquesta edició cal destacar el veterà Campió de Catalunya de 1.500, Joan Viudes Sánchez; Pol Guillen, guanyador de la 27a edició de la Cursa, Campió de Catalunya de 1.500 entre 1999 i 2003; i Benito Ojeda, dues vegades campió dEspanya de Marató; entre altres. Entre les corredores femenines cal destacar a Cristina Saladrich, Hasna Bahom, i Estrella Ribó. Com a novetat denguany cal destacar la presència duna quinzena de corredors que són disminuïts psíquics, acompany


El primer partit de lliga del CF Calella a casa es jugarà a porta tancada | Ràdio Calella Televisió\nEl primer partit de lliga del CF Calella a casa es jugarà a porta tancada\nEl CF Calella afrontarà el segon partit de lliga contra EA La Salut sense el suport del seu públic. Tot i que el club te el vistiplau de l’Ajuntament per poder rebre aficionats al Camp de Mar, les estrictes mesures anti COVID-19 que ha d’aplicar l’entitat i les dificultats per portar-les a terme, a fet que la junta directiva hagi decidit jugar el partit d’aquest cap de setmana a porta tancada i seguir treballant per poder obrir les portes del Camp de Mar en el segon partit de lliga a casa d’aquí a quinze dies.\nPel que fa l’aspecte esportiu, els de Jordi Cantano, després de la victòria en el primer partit de lliga al camp del Tiana , 0-2, segueixen sense perdre cap encontre aquest 2020. Diumenge a les 12:00h rebrà a l’EA La Salut. Els barcelonins van guanyar el primer partit de lliga 3-1 al Cabrera.\nSegüent IRONMAN obrirà inscripcions per al 70.3 Barcelona del 2021\nAnterior La Romeria es cancel·la però uns 300 calellencs hi pujaran el cap de setmana de Tots Sants


El passat 10 d'octubre vàrem poder tornar a gaudir d'un tast maridatge amb els amics de l'Alt Camp Plana de Secà.\nJa vam poder guadir amb ells durant el mes de juliol, just quan la COVID-19, ens va donar un petit descans i els colors de la vinya estaven en la màxima esplandor. Quedaven poques setmanes per la verema, el verd de les fulls i els raïms ben grocs, ens envoltaven aquella tarda calorosa.\nAra, en canvi, de raïm no en quedava rastre i les fulls es tornaven al color marró previ a caure per donar pas a la poda dels propers mesos.\nEl tast, un èxit. 10 parelles separades entre elles per mantenir la distància així com la mascareta de seguretat. Salvades les obligacions marcades pel Departament de Salut, només calia obrir les ampolles i poder gaudir de 5 productes i 5 vins. Per maridar amb les patates, oli, fruits secs, melemades diverses vam decidir fer el tast del Coordeandes 41º17 (Chardonnay i Macabeu), Coordenades 1º19' (Ull de llebre), Promesa (Ull de llebre i Merlot), Identitas (Subirat Parent) i el Brut Nature Subirat (Macabeu, Xarel·lo, Parellada i Subirat Parent).\nVan ser quasi dues hores sota el sol de la tardor, suficientment calent com per gaudir d'un dia a la natura. Preguntes i respostes sense parar per donar a conèixer el món del vi a tothom.


Ens ajudes amb la teva opinió a fer millor el nou TERRA GOLLUT film festival?\nVolem fer un festival millor, i ens cal saber la teva experiència personal si vas gaudir d’alguna de les activitats de l’any passat. Amb totes les experiències en farem un recull i un anàlisi per oferir millors activitats i projeccions\nExplica la teva experiència contestant una senzilla enquesta:\nParticipa amb la teva opinió\nSi no recordes que va passar pots mirar les fotografies aquí:\nConsultar el programa aquí: http://www.terragollut.com/index.php/ca/el-festival/edicions-anteriors/edicio-2019/programa-2019\nI mirar els vídeos aquí: https://www.youtube.com/channel/UCsucatejvc05uLAJ76fXi5A\nDarrers dies per presentar obres al nou TERRA GOLLUT film festival, que continua el seu camí i s’adapta a la situació d’excepció de la Covid19\nEl certamen de Cinema compromès per la transformació social es troba ple procés de selecció d’obres a competició.\nEl termini acaba el pròxim 1 de juliol de 2020. El certamen assegura la seva celebració amb una adaptació a la situació provocada per la crisi de la Covid19.\nEl TERRA GOLLUT film festival serà un certamen més focalitzat en el cinema compromès i en la transformació social com un dels objectius principals amb la voluntat d’arribar a públics que no tenen accés a la cultura de manera habitual ni al cinema d’aquest àmbit.\nUn nou certamen, per un nou temps\nEl nou TERRA GOLLUT film festival, és un projecte impulsat per Joaquim Roqué, el que va ser el director i promotor intel·lectual durant 6 edicions del Festival Gollut.\nI és una evolució transgressora i transformadora al que s’ha fet fins al moment. Un certamen més territorial, amb acció social i educativa.\nLa imatge és moderna, més sintètica. Incorpora en concepte de muntanya, Pirineus i vall dins del seu logotip.\nSom de muntanya, som de terra endins. Un festival de poble que s’estén a altres pobles. I seguirem obrint la mirada al món i transformant-lo des d’aquí. Deixem de ser només espectadors.\nEls motius principals per fer aquest nou certamen són:\nAmpliar-ne la territorialitat, ja que el valor del la consciència social és un valor global, arribar a pobles més petits i a públics on la cultura no arriba.\nCrear una línia d’acció social i educativa, fins ara absent, per incidir en la transformació de la vida de persones amb vulnerabilitat social.\nAssegurar-ne la continuïtat a deu anys vista, tant pel que fa a la sostenibilitat, el nivell de qualitat de continguts i la diversitat dels mateixos i, sobretot, per renovar-ne l’esperit i la missió.\nAdaptació i canvis arrel de la situació Covid19\nL’edició d’aquest any 2020 serà un model híbrid entre les sessions en línia a través d’internet i les sessions presencials, que es veuran reduïdes. També es treballa amb altres festivals transformadors i socials per realitzar accions conjuntes.\nDates del TERRA GOLLUT film festival\nEl certamen tindrà períodes:\nLes sessions de les seccions a competició 2020 seran del de l’9 d’octubre al 31 d’octubre de 2020\nLa presentació al públic de Barcelona i als mitjans es realitzarà a la Filmoteca de Catalunya durant el mes d’octubre i diferents municipis del Ripollès ja han confirmat les seus a l’espera dels canvis que provoqui l’estat d’excepció.\nLes sessions Ontour, de Cinema amb Valors -sessions dinamitzades de films d’altres edicions – seran de l’1 d’agost al 31 de desembre de 2020.\nSorteig de dues subscripcions al Canal TERRA GOLLUT film festival a Filmin.cat i Filmin.es\nVols guanyar dues subcripcions a Filmin.cat, Filmin.es, i al Canal de del #TERRAGOLLUT film festival?\nFilmin és la plataforma amb més films i series de l’Estat.\nPots guanyar 1 subscripció per a tu, i una altra per la persona que tu convidis.\nQuè has de fer? Molt fàcil! 2 coses:\nLa primera, comentar aquest post a les nostres xarxes socials a Instagram, Facebook i Twitter citant una de les pel·lícules que t’agradaria veure del canal del TERRA GOLLUT a filmin.cat >> https://www.filmin.cat/canal/terra-gollut-film-festival\nLa segona, mencionar amb @, a la persona a la que vols convidar si et toca. El sorteig es farà el dia 8 de juny. T’animem a participar les vegades que vulguis amb diferents de films i de persones a qui convidaries.\nUn altre repte fora del concurs pels més cinèfils. A quina pel·lícula sona la cançó d’aquest anunci en els títols finals de crèdit que es troba al canal del TERRA GOLLUT film festival?\n#terragollut @catalunyafilmf #cinema @enfilmin #filmincat #joemquedoacasa #confinament #love #filmoftheday #like4like #instagram #compromiso\n#docs #docsonline#documental #pelicula #film #festival #online #pelicula #pelicules #ValldeRibes #RibesdeFreser #Ripollès #cultura


Escena Erasmus estrena a La Nau un espectacle amb motiu del 80 aniversari de València, capital de la República - Fundacio General - FGUV\nEstàs a: Inici > Arxiu de notícies > Escena Erasmus estrena a La Nau un espectacle amb motiu del 80 aniversari de València, capital de la República\nEscena Erasmus estrena a La Nau un espectacle amb motiu del 80 aniversari de València, capital de la República\nUn moment de 1936-2025. La Guerra Civil Europea ha empezado.\n‘1936-2025. La Guerra Civil Europea ha empezado’ és l’últim espectacle del grup de teatre Escena Erasmus de la Universitat de València. L’espectacle, dirigit per Antoni Tordera, s’estrenà el passat 12 de desembre i es representà fins al dia 16 a la Matilde Salvador de La Nau.\nL’espectacle abordava els conflictes i problemes de l’Europa actual, però posava la mirada al 1936, en concret en el moment en què València era capital de la República i les dones brigadistes van tindre una importància especial. El nou muntatge traçava un paral·lelisme entre les dones d’aquell moment i la joventut enrolada en ONG a l’actualitat.\nEl passat 7 de desembre, el Centre Cultural La Nau va acollir la conferència de premsa de presentació de l’obra, que va comptar amb les intervencions d’Antonio Ariño, vicerector de Cultura i Igualtat, d’Abel Guarinos, director de CulturArts, el director de l’espectacle, Antoni Tordera i un dels directors del projecte Escena Erasmus, Josep Valero.\nL’espectacle, que tenia una durada aproximada de 90 minuts, s’inscrivia en el programa d’activitats amb què la Universitat de València, a través del Vicerectorat de Cultura i Igualtat, commemora el 80 aniversari de la proclamació de València com a capital de la Segona República i que té la col·laboració de diverses institucions, entre les quals hi ha la Direcció General de Cultura de la Conselleria de la Generalitat Valenciana, de CulturArts Teatre i Dansa, de la Regidoria de Joventut de l’Ajuntament de València i de l’Aula de Teatre de la Universitat de València.\nDurant les seues intervencions, tant el vicerector de Cultura com el director de CulturArts subratllaren la importància de donar suport a projectes com aquest que intenten fer memòria històrica i comprometre amb els problemes més actuals. “La pregunta que podríem fer-nos a través de l’espectacle és on són ara aquells brigadistes internacionals i segurament podríem posar la mirada en els joves i els estudiants Erasmus que promouen una Europa internacional i oberta contra els populismes”, assenyalà Ariño.\nEl director del projecte Escena Erasmus, Josep Valero, va manifestar que amb aquest espectacle pretenen reivindicar una altra Europa, l’Europa de les persones, enfront d’aquella que ens imposen els mercats, temàtica que ha esdevingut distintiva d’aquest projecte i que ja va inspirar altres espectacles anteriors.\n“El punt de partida irrenunciable és la memòria, però és una indagació sobre el futur i volem provocar al públic amb un títol que al·ludeix al fet que la guerra civil acaba de començar”, va explicar Antoni Tordera, director d’un espectacle.\nUn total de 20 actors i actrius (estudiants Erasmus d’un càsting de 120), més de 20 seqüències i un edifici de la Nau “ocupat” per l’escenografia per a aquest nou espectacle, ja que encara que es representava a la sala de teatre de l’edifici (sala Matilde Salvador), la Capella de la Sapiència recreava un hospital de guerra i el Claustre acollia també diverses instal·lacions, entre les quals es va reservar un espai per a les ONG durant la representació de l’obra de teatre. L’espectacle començava a la Capella i les 60 persones que podien assistir diàriament eren conduïdes després a la Sala Matilde Salvador pel repartiment.\nEn la seua ja dilatada trajectòria, el projecte Escena Erasmus de la Universitat de València es fonamenta en la creació teatral amb estudiants Erasmus que estudien a la institució, seleccionats cada any mitjançant càsting, amb espectacles que s’han exhibit per Espanya i, des del 2014, pels pobles petits valencians (programa ‘Les Petites Europes’). Escena Erasmus és una iniciativa gestionada per la Companyia de Teatre CRIT que, entre altres, va merèixer el 2011 el Premi Europeu Carlemany de la Joventut atorgat pel Parlament Europeu per a la promoció de la joventut a escala europea a través de la cultura.\nData d'actualització: 17 de Desembre de 2016


SEP – Suport Escolar Personalitzat | Escola Llebetx\nCamí de Sant Gervasi s/n – Vilanova i la Geltrú – Tfn: 938153745\nButlletins SALUT I ESCOLA\nButlletí dels polls – NOVETAT\nNormativa general de funcionament\nPla d’emergències en cas de pluges fortes\nTrets d’identitat del projecte educatiu\nALTRES DIADES I CELEBRACIONS\nDIADA DE l’AUTISME\nJORNADA DE LA DIVERSITAT\nREVISTA “LLebetx té la paraula”\nUna de les prioritats del Departament és la de reduir el fracàs escolar. Per aquest motiu, als centres educatius d’Infantil i Primària de Catalunya, es portarà a terme el SEP (Suport Escolar Personalitzat). Aquest suport va adreçat a l’alumnat d’ E.Infantil i Primària, que presenta dificultats d’aprenentatges i no és de NEE (Necessitats Educatives Especials) en:\nL’adquisició del procés de lectura i escriptura.\nAssoliment d’habilitats matemàtiques.\nL’adquisició d’hàbits de treball, organització i estudi.\nAquest suport també va adreçat a alumnat que té altes capacitats.\nEl Suport Escolar Personalitzat té dues modalitats, en horari lectiu amb el suport de dues persones a l’aula, i fora d’horari lectiu. A l’ Escola portarem a terme el SEP de la següent manera:\nA EI : es farà en l’horari lectiu (P- 4 i P -5 ), amb dues persones per treballar la lectura i l’escriptura.\nA CI : en horari lectiu amb el suport de dues persones, per treballar la lectura individualitzada i habilitats matemàtiques bàsiques.\nA CM: es realitzaran les dues modalitats : suport de dues persones a l’aula en horari lectiu i fora d’horari lectiu dimarts i dijous de 2/4 de 9 a les 9h.per treballar la comprensió lectora i l’àrea de matemàtiques.\nA CS : es realitzaran les dues modalitats : suport de dues persones a l’aula en horari lectiu i fora d’horari lectiu, dilluns i dimecres 5è; dimarts i dijous 6è de 2/4 de 9 a les 9h.per treballar la comprensió lectora, les habilitats matemàtiques i l’adquisició d’hàbits de treball,organització i estudi.\nLa modalitat de suport fora de l’horari lectiu de l’alumnat, contempla l’ acollida dels germans /es, que anirà a càrrec del Centre.\nA partir de la setmana vinent s’iniciarà el SEP en horari no lectiu, als Cicles Mitjà i Superior. Les famílies del alumnes susceptibles de rebre aquest Suport Personalitzat rebran una nota informativa\nVilanova i la Geltrú, setembre de 2012\nSereu redirigits al nou lloc en 5 segons. Feu clic aquí per cancel·lar la redirecció.\nPREINSCRIPCIÓ I MATRÍCULA 2016/2017\nDOCUMENTACIÓ I PUNTUACIÓ\nIMET – Educació Vilanova i la Geltrú\nGENCAT – Família i Escola\nCentre de Recursos Pedagògics del Garraf


Església de Sant Bartomeu - Pontils\nLa capella de Sant Bartomeu s'aixeca enmig de les parets enrunades del castell de Seguer. Per la seva situació dins el recinte es possible pensar que inicialment fou un edifici totalment exempt i que més tard va quedar encerclat per les dependències del castell. La seva planta és rectangular i es troba coberta per una voltà de canó que es construí amb una cintra de canyes. Els senyals de la cintra encara es poden observar en la volta. L'accés a la capella és mitjançant una porta amb arc de mig punt adovellat fet de saldó vermell, similar a la porta de Santa Susanna de Santa Perpètua del Gaià. A la dreta de la porta trobem una petita espitllera. El material emprat per la seva construcció fou la pedra rectangular escodejada i el còdol de riu, elements pobres que feren necessari un arrebossat posterior interior i exterior.\nEl puig de Seguer fou donat en alou l'any 1077 a Oliver Bernat qui, justament un any abans, havia rebut el puig d'Anguera per repoblar-lo. Segons consta en el document, en el moment de la cessió s'esmenta la presència d'una torre a dalt del puig. Els donadors, Guadall Guillem i Llop Sanç Mager, foren els iniciadors de la colonització de Seguer després de la cessió comtal. Les referències documentals a Seguer són escasses. Entre la data primerenca de la donació abans esmentada i el segle XIV són gairebé inexistents. A mitjans d'aquest segle el castell de Seguer pertanyia a la família Montagut, establerta a diferents castells de la línia del Gaià com a feudataris dels Cervelló. Actualment no queda cap resta de la torre originària; en canvi, es pot determinar l'estructura del castell que la substituí malgrat la ruïna actual i el poc respecte dels actuals propietaris, promotors de la urbanització en construcció als voltants del castell. Enmig de parets enrunades s'aixeca la capella de Sant Bartomeu. Per la seva situació dins el recinte es possible pensar que inicialment fou un edifici totalment exempt i que més tard va quedar encerclat per les dependències del castell. La capella es construiria a finals del segle XI o en els primera anys del segle XII, encara que alguns autors situen la construcció en època baixmedieval, segles XIII-XIV. Possiblement fou bastida com a capella castellera i no arribà a adquirir mai entitat a de parròquia. Depenia aleshores, com ara, de la de Santa Perpètua de Gaià. A mitjan segle XIV, els anys 1342 i 1343, trobem documentats en dos actes diferents, l'ordenació del testament d'Elixendis, que fou muller de Pere Gaucerana, la qual serví com a donada la capella de Sant Bartomeu de Seguer.


Forges de Pyrène - Ruta del Ferro als Pirineus\nEl poble inoblidable que fa reviure el saber fer i els oficis d’antany al voltant de la seva farga amb martinet, testimoni del treball del ferro a l’Arieja i als Pirineus! A 5km de Foix, les Forges de Pyrène ofereixen activitats, demostracions i tallers participatius oberts a tothom per submergir-se en el cor d’un poble de muntanya del 1900.\nÉs un poble inoblidable situat al cor del Pirineu de l’Arieja on els artesans recreen la vida i els oficis d’altres temps.\nConegut com a «Forges de Pyrène», aquest poble situat sobre una zona verda de 5 hectàrees és ben diferent d’altres parcs d’oci i d’animació.\nAquí, en efecte, els hereus del saber fer secular posen tota la passió al servei dels visitants.\nTant si són ferrers, vitrallers, cistellers o fins i tot buscadors d’or, tots tenen un punt en comú: no volen veure desaparèixer els seus oficis i les tècniques d’abans que han contribuït a donar forma a l’època actual.\nAixí, a 5 quilòmetres de Foix, a les Forges de Pyrène, aquests apassionats ofereixen activitats, demostracions i tallers participatius oberts a tothom.\nL’objectiu és permetre que tant els més joves com els més grans es meravellin de recordar, descobrir o redescobrir –tot fent una passejada– les maneresd’abans, el saber fer d’una època passada i captivadora, lluny de les pantalles dels telèfons intel·ligents o de les consoles de joc.\nUn parèntesi fora del temps on els visitants podran veure funcionar una autèntica farga amb un martinet col·locat i disposat tal com havia estat en altres temps. Aquí, el públic és acollit per Philippe, el mestre del lloc, que després d’explicar l’evolució de les tècniques i dels objectes locals fa una demostració de martell impressionant.\nAl voltant dels altres artesans (alguns hi resideixen tot l’any) s’organitzen diverses activitats i tallers.\nL’espai museogràfic de Forges de Pyrène i la seva col·lecció de 5.000 eines omple aquesta visita de moments per compartir i petits i grans en surten encantats.\nRoute de Paris Route de Paris. 09330 Montgailhard.\nLatitud: 42.9391764 | Longitud: 1.6296104\nInformació disponible aquí.\nT. 33 (0)5 61 65 12 12\nLa farga d’Artés d’Asson - Arthez d’Asson\nEl camí dels Senyors del Ferro\nConjunt monumental d’Igartza - Beasain\nDe tradició 0.0 a indústria 4.0: un camí continu


Jaisalmer – Carlesm's\ndose toxica ivermectina does ivermectin cream work for rosacea how to use ivermectin on guinea pigs securonix snypr review ivermectine pierre fabre can you buy ivermectin in canada mectizan tab 3mg streptomyces avermitilis ivermectina\nCarles Mateu 28 agost 2008 1\nDesprés de sis hores de cotxe hem arribat a Jaisalmer. El paisatge, de camí, anava canviant poc a poc, des de Bikaner, que ja era la porta del desert, a Jaisalmer, que està al bell mig del desert. Durant el trajecte hem anat trobant cada cop més i més peregrins, amb banderes de colors, i el conductor ens ha dit que anaven a un temple que hi havia pel camí. Hem sabut ben aviat que estàvem a prop del temple, a uns quilòmetres hem començat a veure sabatilles per terra, fins que en un punt, a uns tres o quatre quilòmetres del temple hi havia milers de sabatilles, totes barrejades; els peregrins han de fer el final del trajecte descalços, encara que veien el desgavell de xancles, sabates i sabatilles que hi havia, potser hauran de fer-hi també la tornada.\nL’arribada a Jaisalmer és espectacular, el fort i la vil·la murallada formen un turò que es veu a molta distància, i la visió és esplèndida. Hem deixat les coses a l’allotjament i hem anat a uns 40 quilòmetres d’aquí a veure les dunes. Ho hem fet com marquen els cànons del bon “turista”: camell fins les dunes i a esperar allí la posta de sol. Sopar i cap a casa. Només que a l’acabar de sopar sí que hem gaudit d’un espectacle que no ens esperàvem: el cel. No hi ha gota de contaminació i a més, com estem al desert, l’aire és molt sec, i per tant, la visibilitat era òptima. L’espectacle de tenir la Via Làctica sobre el teu cap i veure-la com s’ha de veure no té preu. De tornada de sopar, en mig del no res, el conductor ens ha parat, ha aturat les llums del cotxe i hem pogut veure encara millor, si cap, els estels. Veient com es veu el cel quan no hi ha contaminació lumínica et venen ganes de, al tornar, anar trencant a cops de pedra tots els fanals que apunten al cel, tots els rètols innecessaris, tot el que pugui estorbar la foscor de nit.\nTagged jaisalmer, Travel/Viatges, viatge\nPrevious Post: Bikaner\nNext Post: Més Jaisalmer\nquina gracia veure a les vostres fotos el que vaig veure fa un any!!!\ninevitable fer d turista…je,je…al fi i al cap és el q som!… i per molt turistic que sigui, per res del món m’hagues perdut anar en camell pel desert de jaisalmer, ho repetiria mil cops!\ndisfruteu del q us queda d’india!


2 min. Barcelona 08/09/2016 00:00\n651x366 Imatge d’arxiu d’un nicab, el vel musulmà que només deixa veure els ulls de la dona. / ACN Imatge d’arxiu d’un nicab, el vel musulmà que només deixa veure els ulls de la dona. / ACN\nLa Fiscalia de Delictes d’Odi i Discriminació investiga l’agressió de dos ultres que van clavar una puntada de peu a la panxa d’una dona embarassada que duia el nicab, el vel musulmà que només deixa els ulls al descobert. La Guàrdia Urbana de Barcelona els va arrestar el dilluns 29 d’agost a prop de la Via Laietana, al districte de Ciutat Vella. També hauria identificat una tercera persona que els acompanyava, però que no hauria participat directament en l’agressió.\nUn any de presó per als homes que van agredir una dona embarassada per portar nicab


Diana Morant: "Gandia sempre s'alça en moments de crisi i fa front als grans reprtes que es posen al davant"\nEls alcaldes de les comarques centrals valencianes parlen sobre com s'ha dut la situació provocada per la Covid-19. Ara, parlem amb Diana Morant, l'alcaldessa de Gandia\nTags: DIana Morant, El poble és savi, Gandia\nL’alcaldessa de Gandia, Diana Morant, ens ha contat que “durant els mesos de confinament i desescalada a Gandia es va aconseguir contenir l’expansió de la Covid-19, gràcies al fet que les coses es van fer bé des d’un principi. En la Comunitat Valenciana vam ser el Departament de Salut amb les millors dades en nombre de contagis“. A més, Morant, recalca de la seua localitat que “sempre s’alça en els moments de crisi i fa front als grans reptes que es posen al davant”.\nL’alcaldessa assegura que s’ha treballat per a pal·liar la situació econòmica que ha provocat la pandèmia, i destaca que les mesures s’han pres de forma consensuada. “Vam tindre clar des d’un primer moment que el primer era assistir a les persones perquè ningú es quedara enrere, però també teníem que atendre als sectors productius”. Més detalladament, Morant ha explicat que s’ha destinat un milió d’euros en ajudes socials, dos milions per al sector comercial, i més de mig milió per al turisme i els col·lectius socials.\nDe cara al futur, Diana Morant afirma que: “la pandèmia ho està modificant. Independentment de com evolucione la situació, hem de centrar els nostres esforços per a buscar oportunitats per a tots aquells que no les tenen”. D’aquesta crisi, l’alcaldessa diu que “hem d’aprendre, i d’aquesta crisi hem d’eixir amb una ciutat millor posicionada, més competitiva i que oferisca més oportunitats a les persones i els sectors productius”.


Periodòncia – Blanc Dental\nLa periodòncia és l’especialitat de I‘odontologia que s’ocupa de les malalties que afecten al teixit que sustenta les dents. Aquestes es divideixen en dos grans grups: Gingivitis i periodontitis. Són molts els factors que provoquen les patologies periodontals o que les agreugen però un dels més importants és la placa dental i el “sarro” que en odontologia anomenem càlcul.\nPer això a Blanc Dental tenim especial atenció en aquestes patologies perquè així com rarament provoquen dolor, a llarg termini poden provocar la pèrdua de totes o bona part de les peces dentals.\nGingivitis vol dir inflamació de les genives. És el primer signe que trobem aI començar a patir malalties periodentals. EI símptoma inequívoc de la gingivitis és el sagnat de les genives. En alguns casos pot provocar pèrdua de les papil·les interdentals. Aquesta patologia és freqüent en pacients joves i portadors de braquets en general.\nCom sé si tinc gingivitis?\nEI pacient amb gingivitis visualment veu les seves genives inflamades, com si fossin més gruixudes i sovint sagnen al raspallar.\nGeneralment I ‘odontòleg en té prou realitzant una higiene dental i donant instruccions sobre hàbits d’higiene dental (tècnica de raspallat, ús de fil dental…). En alguns casos més greus pot ser necessari realitzar higienes més profundes.\nLa periodontitis és l’evolució de la gingivitis no tractada. En aquest cas, no només trobem inflamació de les genives sinó pèrdua de l’os que sustenta les dents. Si la patologia no es tracta a temps, pot acabar provocant pèrdua de peces. Sol ser freqüent en una franja d’edat entre els quaranta i vuitanta anys encara que podem trobar formes més virulentes en pacients joves.\nSovint pel pacient és complicat valorar això, ja que en la major part de casos no hi ha dolor. El pacient pot notar sagnat gingival o veure exposició radicular (veure les peces més llargues). També és indicatiu de malaltia periodontal començar a veure’s espais entre dents on abans no existien. De la mateixa manera el mal alè, sovint prové de la placa dental acumulada i pot ser un símptoma de problemes periodontals.\nEs pot tractar la periodontitis?\nEn funció de la gravetat de la malaltia hi ha diferents tractaments. En qualsevol cas la malaltia periodental és una malaltia crònica. Això vol dir que no n’hi ha prou amb un tractament de xoc sinó que cal fer un manteniment al llarg de tota la vida per evitar que reapareguin els símptomes.\nPeriodontitis lleus o moderades\nGeneralment en aquests casos és suficient eliminant el sarro de sobre i de sota la geniva realitzant cures (dividim la boca mentalment en quatre trossos i netegem un tros en cada sessió). Aquest tractament és totalment indolor.\nDesprés d’aquesta fase s’han de realitzar controls totalment gratuïts per veure que la malaltia s’ha estabilitzat i no progressa.\nFinalment cal fer cures o higienes en diferents intervals de temps per poder mantenir la salut bucal i evitar que es torni a acumular el sarro.\nSovint quan la periodontitis és severa, la gravetat del procés no és igual en tota la boca. Vol dir que possiblement les peces amb major pèrdua d’os i gran mobilitat són peces que no es podran salvar. En el cas de la resta es realitza el tractament com en les periodontitis lleus i moderades i després es procedeix a la fase quirúrgica.\nEn la fase quirúrgica es pretén eliminar les bosses periodontals i accedir al fons de la bossa per eliminar tot el sarro així com aIlisar les arrels. En aquest cas, remodelem la geniva perquè el pacient es pugui raspallar correctament i mantenir la salut bucal. Després del tractament les peces es veuen lleugerament més llargues.


Registrar dominis .rs - Sèrbia Dominis - Entorno Digital\nRegistre de dominis .rs\nDominis | Dominis | Extensions de dominis | .rs\nRS és el domini territorial geogràfic de Sèrbia. De forma senzilla un domini RS serveix per identificar-te con un nom, producte, marca, etc a Internet mitjançant una pàgina web o d'altres serveis com el correu electrònic. Per exemple si algú vol veure la teva pàgina web que está sota el teu domini RS escriurà en un navegador www.elteunomdemarca.rs\nRequeriments de dominis .rs\n- El registre del domini és lliure per a qualsevol persona, organització o empresa que desitgi registrar un domini .rs de Sèrbia.\nSi no disposa de contacte en el país Entorno Digital l'hi pot proporcionar: Servei de contacte local........20 eu/any\n- Amb la compra del teu domini .rs pots seleccionar els nostres serveis de DNS per l'activació del teu domini ".rs".\n- Entorno posa a la teva disposició amb el registre del domini .rs una àmplia gamma de serveis de hosting, servidors virtuals i certificats SSL.\n- Si estàs interessat en la recuperació o vigilància d'un domini .rs pots veure la nostra secció de serveis corporatius.\n- Al comprar el domini web amb l'extensió .rs podem ajudar-te en el teu projecte de presència a internet amb aplicacions opensource tipus Wordpress, Drupal, etc. o projectes a mida allotjats en el teu domini web .rs\nPer registrar dominis territorials (ccTLD).rs de Sèrbia haurà de completar el formulari de registre on-line.\nEl contacte administratiu haurà de ser del país.\nPer renovar dominis territorials .rs de Sèrbia el domini ha d’estar en període de renovació i només es poden renovar per un any.\nPer a transferir un domini territorial .rs és necessari:\n- Ens ha d'enviar un text escrit amb el logo del l'empresa, firmat pel titular, sol·licitant el traspàs.\nPosi's en contacte amb Entorno Digital per fer un canvi de titular d'un domini .rs\nPot modificar els contactes i servidors de DNS dels seus dominis .rs a través del seu panell de control, al que pot accedir des de l‘apartat “USUARI REGISTRAT” del nostre web.\nTarifa de dominis .rs\nSi gestiones varis dominis .rs o altres dominis territorials posa't en contacte amb nosaltres per conèixer els nostres descomptes per volum.\nSi necessites qualsevol aclariment per registrar dominis .rs o contractar un servei de hosting posa't en contacte amb nosaltres.


Puigsacalm (1.514 m.)\nEnviat per Marc el Dijous, 21/01/2016 - 02:01\nFem una ruta linial que ens porta a recórrer pràcticament tota la carena del Puigsacalm de sud a nord. Sortim de la collada de Bracons i de seguida deixem el camí més fresat per enfilar molt fort per passos equipats amb cordes i cadenes fins el primer cim de la carena, el Tosell Gros. Carenegem entre la cinglera, prats d'altura i una bonica fageda en direcció cap al sostre de la serra. Al cim gairebé ni ens aguantem pel vent, i comencem a baixar fins trobar el tercer pic, el Puig dels Llops. Seguim la carena amb vistes cap al Canigó i el Basegoda, i sense adonar-nos-en trepitgem el Puig Corneli, sobre els bonics plans de Santa Magdalena del Mont. Baixem cap al Barret i fent llaçades pel bosc fins a Joanetes.\nCinglera de la Figuerassa (II)\nEnviat per Marc el Dimecres, 20/01/2016 - 00:25\nEnfilem de nou la marcada cinglera que presideix la capital berguedana i ens porta fins un dels millors miradors de la Catalunya central. Sortim des de Berga i enfilem els estrets carrers del barri vell fins al castell de Sant Ferran, on seguim el caminet que marxa passat el pont del Diable. Al coll de Vilaformiu trobem la pista, i just als plans de sobre busquem rastres de fites fins a trobar un sender poc definit que ens porta a una tartera incòmoda i tot seguit ja guanya la cinglera. Anirem seguint al fil del precipici, passant pel Roc Gros, fins als miradors. Baixem perl camí de davant, passant per la bonica cova de Can Maurí.\nMontcabrer (1.390 m.)\nEnviat per Marc el Dimarts, 19/01/2016 - 01:02\nEns situem a l'extrem oriental de la Serra de Mariola amb la intenció de pujar el seu punt més alt. Sortirem des de l'àrea recreativa de Sant Cristòfol, a la part alta de la capital del Comtat, Cocentaina. Acompanyats del vent i la boira anem remuntant cap a l'oest per terreny de carrasques. Passem la font de les Huit Piletes i pugem més fort cap a la base del cim. Passem l'ensorrat mas de Llopis i arribem al coll on flanquegem cap a sota del cim. Ens hi enfilem tot i no gaudir de les vistes per culpa de la boira. Tornem seguint la carena, i allarguem la ruta més del que voldríem per un camí per terreny cremat als incendis del 2012. Abans de tornar al punt d'inici ens enfilem fins a l'icònic castell de Cocentina que presideix la població.\nEnviat per Marc el Divendres, 08/01/2016 - 16:07\nPassat el poble de Güejar-Sierra ens endinsem en cotxe cap a Sierra Nevada fins on les aigües del riu Genil s'engorgen, i llavors seguim a peu. Caminem per la riba esquerra en un camí preciós que es va atansant al vessant nord dels colosos que culminen el massís. Avancem vora antigues mines, totes elles abandonades, i arribem fins la Cueva Secreta, un refugi de pastors ja al peu de la paret nord de l'Alcazaba. Tornem pel marge dret del riu, força alçats i amb vistes panoràmiques. Passem els refugis de Aceral i de la Cucaracha i baixem fort per la Cuesta de los Presidiarios.


Humana recull 14.000 quilos de roba el 2012 - 11/03/2013 » La Cala RTV\nHumana recull 14.000 quilos de roba el 2012\n11 . Mar, 2013 a les 13:26\nLa recollida de roba ja fa temps que es realitza al nucli urbà de l'Ametlla de Mar a través d'HUMANA Fundació Poble per Poble, ONGD que treballa per la protecció del medi ambient i el desenvolupament. Però aquest 2012 s'ha batut un rècord pel que fa a quilos de roba recollida. Així ho ha fet palès l'organització en l'informe lliurat a la regidoria de Medi Ambient de l'Ajuntament de l'Ametlla de Mar.\nDe fet si parlem de xifres, a l'illa del carrer Països Catalans HUMANA ha recollit 4.887 quilos de roba durant el 2012. Al carrer Santiago Rossinyol s'han recollit 3.678 quilos i a la Plaça del Canó prop de 3000, concretament 2.844 quilos de roba. Finalment, a la Plaça del Mercat HUMANA ha recollit 2.626 quilos de roba.\nI és que, afortunadament, la solidaritat creix de manera proporcional les dificultats del context socioeconòmic que vivim. Des de la regidoria de Medi Ambient, Xavier Solé elogia la solidaritat de l poble de la Cala: "des d'HUMANA han registrat un fort augment de quilos de roba, d'un any per l'altre, a través dels diversos contenidors que hi ha al municipi. Això demostra la solidaritat dels caleros en temps difícils que és quan més es necessita".\nLa roba recollida a través dels contenidors d'HUMANA es porta a les plantes de reciclatge de la ONG. D'allí HUMANA la distribueix a tendes de l'ONG de segona mà, un 12%, i a petits comerciants de l'Àfrica per tal de reactivar les economies locals, un 48%. La roba que no està en tant bon estat es porta directament a plantes de reciclatge, un 32%, i la que està en mal estat es porta a l'abocador. Aquest darrer cas només arriba a un 8% del total segons l'ONG. HUMANA utilitza els recursos obtinguts en el finançament de projectes a l'Àfrica, Sud-Amèrica i Àsia.\n0 respostes a "Humana recull 14.000 quilos de roba el 2012"


Calen 700.000 euros per consolidar els murs de Can Valent – NouBarris.Net\nL’Ajuntament i les entitats de Porta definiran l’ús futur del casalot\nL’Ajuntament s’ha compromès a no deixar perdre la masia de Can Valent per al barri de Porta. Es necessiten uns 700.000 euros per consolidar l’estructura i evitar així la runa del casalot, que es troba en un avançat estat de degradació. Paral·lelament, l’Ajuntament obrirà un procés participatiu amb les entitats de Porta per definir l’ús que haurà de tenir la masia. Un ús que no ha d’estar lligat al cementiri de Sant Andreu, situat a pocs metres de Can Valent.\nLa masia es va construir entre els segles XVI i XVII. Va passar a ser propietat municipal l’any 1985 i des d’aleshores roman buit i en un estat de degradació, agreujat per diversos actes vandàlics, com ara un incendi que va afectar bona part de la teulada. Fins ara, cap dels projectes que s’han estudiat o proposat per part de l’Ajuntament o dels veïns s’ha fet realitat, i ja fa molts anys que les entitats de Porta i de memòria històrica alerten del mal estat de l’estructura de la masia. Ara, un estudi xifra en 700.000 els euros el pressupost necessari per aturar l’enfonsament. Les actuacions del projecte de consolidació consistirien en tasques de desbrossament, ja que avui dia la vegetació ha envaït tot l’interior de la masia, deixar nets els espais, eliminar els elements afegits i reforçar l’estructura. “És una peça del patrimoni de Nou Barris irrenunciable, és una de les darreres masies que ens queda al districte. – comenta Carlos Izquierdo, conseller tècnic de Nou Barris- El primer que hem de fer i ens hem compromès a fer-ho és consolidar l’estructura de la masia per a no perdre-la, i de cara al següent mandat, veurem quin ús final li donem.”\nEl principal escull per rehabilitar la masia de Can Valent ha estat sempre l’ús que havia d’assolir. El fet de trobar-se a pocs metres dels murs del Cementiri de Sant Andreu ha condicionat decisivament el futur del casalot. Històricament els veïns han demanat un ús cívic, d’escola de jardineria i espai per al barri, però tot indicava que per normativa havia de tenir un us de caire funerari. De fet, hi va haver una proposta per convertir-la en tanatori, que va topar amb el rebuig veïnal.\nAra l’Ajuntament vol obrir un procés participatiu per definir amb les entitats i el veïnat quin ha de ser l’ús i, per tant, com ha de ser arquitectònicament la rehabilitació. “Es tracta d’un edifici catalogat amb el nivell C, això s’ha de tenir en compte – explica Carles Izquierdo – L’ús que li podem donar pot ser qualsevol que tinguem pactat amb el barri. En principi hi havia dubtes jurídics de si havia de ser per a usos funeraris, però ara tenim la bona notícia que no ha de ser aquesta i per tant podem començar a participar amb el barri quin és l’ús final que volem donar a aquest espai.” Aquesta definició serà ja, però, al següent mandat.\n13 de Febrer de 2020 Les entitats denuncien nous despreniments a la façana de Can Valent\n← La Guàrdia Urbana investiga les causes de l’aparatós accident a la via Júlia\nUn itinerari de ‘Paraules de Foc’ per la víspera de Sant Joan →